  Виталий Пронин Шаерысьтымы 18 министерствоос но ведомствоос уксёен герӟаськем ужъёсты ӟеч нуо. Соос пӧлын - Печатъя но ивор вӧлмытонъя агентство. Та пумысен эскерон ортчытӥз Коньдон ужпумъёсъя министерство.Йылпумъянъёс лэсьтэмын туэ нырысетӥ 3 толэзь понна. Лыдэ басьтэмын экономистъёслэн ужамзы, отчётъёс дырыз дыръя лэсьтэмзы, министерствоослэн уксёез интыяз но кулэезъя кутэмзы но мукет.Устоосыз пӧлын Йӧскалык политикая, Культурая но туризмъя министерствоос,  Пудо эмъянъя валтӥсь управление, Архивъёсын ужанъя комитет но мукетъёсыз. Коньдон ужпумъёсты урод сэртто-пертчо Инкуазь узырлыкъёсъя но инкуазез утёнъя, Дышетонъя но наукая, Нюлэс хозяйствоя министерствоос.Таӵе рейтинг лэсьтӥське 2011-тӥ арысен. Эскеронъёс ортчем бере Коньдон ужпумъёсъя министерство котькуд ведомстволы аслэсьтыз дэмланъёссэ сётэ. Озьы кылем арысен уксёен герӟаськем ужъёс тросаз министерствоосын ӟечгес мыныны кутскизы.УД Туспуктэм: apmcur.ruhttp://udmdunne.ru/2016/01/matys-dyre-kyldoz-pechatya-yurt/  